cyanic-selkie/wikianc huggingface dataset:
Struve (Moundkrater)
Den Nordrand vum Krater iwwerschneit de Rand vum klenge Krater Russell, sou datt déi zwéi Krateren zesummen eng Aacht (8) bilden. Am Südoste sinn d'Reschter vun nach engem Krater dee mat Lava gefëllt ass, den Eddington, an am Südweste steet de Balboa Krater.
De Randrampli vum Struve ass onreegelméisseg héich an deelweis ënnerbrach, sou datt Verbindungen zum Oceanus Procellarum do sinn. Den eigentlech ronne Biergzuch ass knapps ze gesinn. Et gëtt en ettlech kleng Aschlagplazen am Randrampli vum Struve, dovu leien déi meescht am Südwesten. Den Niewekrater Struve G iwwerlappt de westlechen Deel vum Struve-Krater, an direkt am Norden ass en Duerchbroch zum Oceanus Procellarum laanscht déi baussenzeg Ramplie vum Russel an Eddington.
Fréier gouf d'Formatioun Otto Struve genannt, well een awer och déi béid aner Familljemembere vum Otto Struve, déi och Astronome waren, wollt éieren, gëtt d'Gebitt haut nëmme Struve genannt.
Monsac
Monsac ass eng franséisch Gemeng am Departement Dordogne an der Regioun Nei-Aquitaine.
Hakuchō
Den Hakuchō, Japanesch fir Schwan war den éischte japanesche Satellit fir Röntgenastronomie. Den Numm vum Projet war ufanks bis zum Start CORSA-B (Cosmic Radiation Satellite B).
De Virgänger CORSA-A deen och am Institute of Space and Astronautical Science entwéckelt gi war, hat de 4. Februar 1976 duerch eng Feelfunktioun vun der Drorakéit d'Äerdemlafbunn net erreecht.
Den Hakuchō gouf den 21. Februar 1979 mat enger Mu-3C-Rakéit vum Kagoshima Space Center aus gestart. De 16. Abrëll 1985 goung d'Missioun mat dem Verglousen an der Äerdatmosphär op en Enn. Den Hakuchō hat dräi wëssenschaftlech Instrumenter fir den Energieberäich 0.1-100 keV u Bord. De Satellit hat nei Erkenntnesser bruecht, besonnesch iwwer verännerlech Röntgenquellen um Himmel wéi Pulsaren, an iwwer Quelle mat Ausbréch mat verstäerkter Röntgenstralung.
Manfred Memorial Moon Mission
D'Manfred Memorial Moon Mission (oder 4M-Missioun) war eng däitsch/lëtzebuergesch Moundsondan en Amateurfunksatellit.
Christian Paureilhe
De Christian Paureilhe  gebuer den 1. Juni 1947 zu Paräis ass e franséische Filmregisseur an Dréibuchauteur.
Apogeum
Den Apogeum (vum Griicheschen: Wäit vun der Äerd; apo: wäit + gê: Äerd), ass an der Astronomie an an der Astronautik dee Punkt dee bei enger elliptescher Ëmlafbunn vun engem Himmelskierper, oder vun engem kënschtleche Satellit am wäitste vum Zentrum vun der Äerd ewech ass, a ganz prezis ausgedréckt vum gemeinsame Massenzentrum.
Manfred Memorial Moon Mission
Bei der 4M-Missioun hat et sech ëm eng Laanschtfluchsond gehandelt, déi op der Bunn zum Mound an zrèck déi kosmesch Stralung ënnersicht hat. 4M hat och eng Amateurfunknotzlaascht mat, déi d'Telemetrie iwwerdroen hat an en Amateurfunkexperiment abezunn huet. D'Käschte vum Projet ware 400.000 EUR. D'Missioun war eng Widmung un de Firmengrënner vun OHB, Manfred Fuchs, deen 2014 gestuerwe war. De Fuchs war nach un der Virbereedung vun der Missioun bedeelegt.
Apogeum
Den nooste Punkt ass de Perigeum.
Hess (Moundkrater)
Den Hess  ass e Moundkrater op der südlecher Hemisphär vun der Moundrécksäit.
Manfred Memorial Moon Mission
Optrag
D'Notzlaascht 4M war an der leschter Stuf vun der chineesescher Drorakéit Chang Zheng 3C vun der Haaptnotzlaascht Chang'e 5-T1 festgemaach. Dës Stuf hat d'Bezeechnung CZ-3C R/B an ass der Primärnotzlaascht op der Bunn ëm de Mound gefollegt. D'Distanz war beim Laanschtfluch beim moundnooste Punkt zirka 13.000 km. Uschléissend sinn Rakéitestuf an d'Sond ëm d'Äerd gekreest, ufanks all 10,5 Deeg op enger héijer elliptescher Ëmlafbunn. De 6. Oktober 2015 si si dunn an der Äerdatmosphär vergloust.
Opbau
De Satellit bestoung aus follgende Baugruppen:
De Sender vum Satellit hat d'Telemetrie iwwerdroen a ronn 2500 virbereete Bakentexter an der Betribsart JT65B. D'Missioun war knapps dräi Wochen nom Start den 11. November 2014 fäerdeg, nodeem d'Batteriespannung op 8,4 Volt gefall war.
Weaver
Weaver ass een am engleschsproochege Raum (a ronderëm) geleefege Familljennumm. E kënnt vum Beruff Wiewer.
Ënner de Leit mat deem Familljennumm sinn:
Canton d'Auch-3
De Canton d'Auch-3 ass eng franséisch administrativ Andeelung an den Arrondissementer Auch a Mirande am Departement Gers an der Regioun Occitanie, déi mat engem Dekret vum 26. Februar 2014 gegrënnt gouf.
Rousegäertchen
D'Place des Martyrs ass eng Plaz an der Stad Lëtzebuerg, déi op Lëtzebuergesch besser ënner dem informellen Numm Rousegäertchen bekannt ass. Si läit südlech vum Péitrussdall am Garer Quartier. Laanscht d'nordëstlech Achs vun der Plaz leeft d'Avenue de la Liberté, ee vun den Haaptverkéiersweeër vun der Stad; am Südweste läit d'Zithastrooss (Rue Sainte-Zithe). Südëstlech an nordwestlech vun der Plaz verlafen d'Rue du Plébiscite, respektiv d'Rue de la Grève. Ëstlech vum Rousegäertchen an der Avenue de la Liberté, läit de fréiere Verwaltungssëtz vun der Arbed.
Spektralfaarf
Eng Spektralfaarf ass dee Faarfandrock, deen een aus dem visuellen Deel vum Liichtspektrum ausgewielte monochromatesche Liicht erkennt. Si ass an all Faarftoun déi intensiivst, also eng reng Faarf.
Ferfay
Ferfay ass eng franséisch Gemeng am Departement Pas-de-Calais an der Regioun Hauts-de-France.
Rousegäertchen
D'Plaz ass an den 1920er Joren ugeluecht ginn. Iwwer de Rousegäertche lafen dräi Weeër a Richtung Arbedsgebai zesummen, wou d'Bronzeskulptur "Mother and Child" (1983-84) vum brittesche Kënschtler Henry Moore steet. An den 1980er Jore gouf e Parkhaus ënner dem Rousegäertche gebaut.
Spektralfaarf
Obschonn et theoreetesch onendlech vill Spektralfaarwe gëtt, ass am Alldag den Ëmgank dermat dacks nëmme vun enger bestëmmter, relativ klenger Zuel vu Spektralfaarwen d'Ried, zum Beispill vun de siwe Reeboufaarwe Rout, Orange, Giel, Gréng, Blo, Indigo a Violett. Si sinn net enk aus dem Liichtspektrum ausgewielt, am beschte Fall sinn all liicht ënnerschiddlech Faarwen a jee engem Wellelängteberäich gemengt, an d'Wellelängteberäicher stoussen ouni Ofstand unenee.
Plappeville
Plappeville ass eng franséisch Gemeng am Museldepartement an der Regioun Grand Est.
Spektralfaarf
Spektrum
De Spektrum (als Begrëff vun der Faarfléier) ass d'Totalitéit vun alle Linnen a Bänner vun enger bestëmmter Frequenz an engem Stralungsevenement. Wäisst Liicht ass am physikalesche Sënn eent aus Deeler vun alle Wellelängte vum visuelle Spektralberäich energiegläich gemëscht Liicht a praktesch kaum realiséierbar. Meeschtens versteet een dofir drënner d'Dagesliicht (Sonneliicht) souwéi d'Normliichtaarte mat hiren ënnerschiddleche Faarftemperaturen. Dat vun enger energiegläicher Liichtquell gebilt Faarfgefill heescht exakt „onfaarweg“.
Plappeville
Um Spaweck
De Site vun der Gemeng
Spektralfaarf
Spektrum
Duerch Briechung um optesche Prisma, duerch Béien u Gitteren oder an Interferenz geléngt et wäisst Liicht a Spektralfaarwen ze zerleeën. Spektralfaarwen als monochromatescht Liicht kënne bei gëeegenten Emissiounsvirgäng och direkt entstoen (Natriumdampluucht, Laser). Den Newton hat déi Aart a Weis a sengem Opticks duergestallt. Hien hat siwe Spektralfaarwen notéiert, nämlech Rout, Orange, Giel, Gréng, Blo, Indigo, a Violett, ouni hinnen eng definitiv Wellelängt oder e Wellelängteberäich ze ginn.
Eng besonnesch Bedeitung huet déi „wäiss Stralung“, also déi energiegläich Stralung an der Fotometrie a bei änleche Gebidder. Hei ass et wichteg an de noutwendegen Wellelängtintervallen dës Eegenschaft z'erreechen. Fir d'Moosse vun der Aenempfindlechkeetskurv ass nieft der energiegläicher Stralung souguer eng quantenintensitéitsgläich Stralung noutwendeg. Sou Miessungen hëllefe bei der Ofleedung vun Normspektralfaarfwäerter.
Faarfmetrik
Fir en dräidimensionale Faarfraum duerstellen ze kënnen, ass de Faarfreiz vum Wellelängtespektrum op déi dräi (faarfsensitiv) Zapentyppen-Sensortyppen ofzebilden. Dofir ass e gëeegent System vu Faarfvalenzen, de Grondfaarwen fir déi Rout-, Gréng-, Bloempfindlechkeeten opzestellen. D'Rechevirschrëft ass mam Tristimulusalgorithmus zanter 1931 genormt. Noutwendeg Parametere goufen a spéideren Ënnersich preziséiert an am Prinzip bestätegt. D'Resultat an der graphescher Duerstellung ass d'„Schongsuelekurv“ vum Normfaarftableau, de sougenannte Chromatizitéitsdiagramm.
D'Spektralfaarwe leien op dem Ëmfang vun dëser Fläch. D'Spektralfaarwe sinn also déi gesiedegst Faarwe vun de jeeweilegen dominante Wellelängten.
Eng Ofhängegkeet vun der Faarfkoordinatenoberservatioun ergëtt sech duerch déi ënnerschiddlech Lag vum Spektralbouzuch, jee nodeem ob en 2°-Siichtfeld oder en 10°-Siichtfeld benotzt gëtt. Bannent dem 2°-Feld gëtt op d'Netzhautfläch vum „beschte Faarfkucken“ ofgebilt, an der Netzhaut stinn d'Zapen hei am nooste beienee. Am 10°-Siichtfeld hëlt d'Dicht vun den Zapen schonn of an et trëtt d'Gefill vun de Stiewercher dozou. Dëst Siichtfeld entsprécht enger DIN A4-Fläch am normale Kuckofstand.
Faarfandrock
D'Zapenzellen an der mënschlecher Netzhaut (souwéi och bei anere Liewewiesen) hu jee no Typ ënnerschiddlech Empfindlechkeetsspektren, déi bestëmmt Beräicher vum empfangene Liichtspektrum ofdecken. D'Zape wandelen d'Signaler vum empfangene Liicht vun de verschiddene Spektralberäicher an Intensitéit a visuell Faarwen ëm. De Spektralfaarwenzuch no CIE gëtt an der Normfaarftafel mat der Purpurgerad duergestallt, déi allerdéngs och Mëschfaarwen huet. Physikalesch gëtt et fir Purpurtéin keng eege Spektralfaarwen. Dës gi nëmme bei gemëschtem Androck vu kuerz- a laangwellegem Liicht gesinn. Am CIE-Diagramm entsprécht de Purpurtéin mat héchster Konzentratioun dës Purpurlinn. Prinzipiell sinn all net spektral Faarwe Mëschfaarwen.
Déi mënschlech Faarffeststellung bei Dag (Photopescht Kucken) ass op dräi Rezeptortyppe fir kuerz, mëttel a laang Wellelängte begrenzt. Verschidden Déieren, virun allem Vigel, wéi d'Dauwen, hunn véier Faarbrezeptore. Doduerch kënnen si méi Faarfvarianten a Faarfaarten ënnerscheeden wéi e Mënsch. Aner Déierenaarten, wéi Hënn, hunn nëmmen zwéin Typpe vu Faarfrezeptoren. Dat féiert zu engem méi klengen Ëmfank vu Faarftéin.
Am laangwellege rouden Enn vum visuellem Spektrum grenzt de Beräich vum onsiichtbaren infraroude Liicht un. Duerch de konstanten Iwwergank an der Empfindlechkeet op reizend Wellelängten ass dës Grenz fléissend (tëscht 720 nm an 830 nm) an ënnerläit individuelle Schwankungen. Dës gëtt am Essentiellen duerch de cheemeschen Opbau vum Rhodopsin bestëmmt. De festgestallte Faarftoun ännert sech ab 650 nm nëmme ganz wéineg.
Den infraroude Beräich vum Spektrum gëtt als Wärmestralung bezeechent, obwuel all absorbéiert elektromagnéitesch Stralung hir Energieequivalent als Wärmt mécht, egal ob et sech ëm längstwelleg Radiostralung oder ëm haart (ganz kuerzwelleg) Gammastralung handelt. D'Wärmewierkung vun Infrarout- a Radiostralung gëtt vum Mënsch direkt duerch aner Rezeptore festgestallt. D'Andréngdéift vun der Stralung ass wellelängtenofhängeg. No Infraroutstralung dréngt nëmmen e puer Millimeter an de Kierper an, Radiostralung gëtt am ganze Kierper ëmgesat. Dësen Effet gëtt bei der Kuerzwellebestralung ausgenotzt, fir bannenzeg Organer opzewiermen.
Um kuerzwellege violetten Enn vum visuelle Spektrum, bei Wellelängten vun ongeféier 380 nm a méi kleng, grenzt de Beräich vum ultraviolette Liicht un. Déi Wellelängte verursaache keng Reizung bei de mënschleche Rezeptoren, dofir ass ultraviolett Liicht net ze gesinn. Aus dem selwechte Grond wéi am infrarouden Enn vum Liichtspektrum ass d'Visualitéit vun der Stralung tëscht 360 nm an 410 nm individuell an altersbedéngte Schwankunge ënnerléeën, nach méi staark wéi am infrarout-noe Beräich. D'Pigmentéierung vun der Hornhaut spillt hei eng grouss Roll. Ausserdeem verfierft sech mat zouhuelendem Alter d'Lëns gielzeg, wouduerch kuerzwellegt Liicht méi staark gefiltert gëtt.
Bei Operatiounen um groe Star ass nom Ewechhuele vun der dréiwer Lëns d'Filterwierkung fort (aphakescht Kucken), wat zu enger ausgepräegter Verbesserungféiert. Et gesäit een dann besser déi kuerz Wellelängte. Nom Asetzen vun enger Konschtstofflëns gëtt dëse besonneschen Effet nees opgehuewen.
Montréal-la-Cluse
Montréal-la-Cluse ass eng franséisch Gemeng am Departement Ain an der Regioun Auvergne-Rhône-Alpes.
Bernoulli (Moundkrater)
De Bernoulli ass en Aschlagkrater am nordëstleche Quadrant vum Äerdmound. Hie läit südlech vum Moundkrater Messala an ëstlech vum Krater Geminus.
De Rand vum Bernoulli ass bis op liicht Abuchte laanscht den Ëmfank bal kreesfërmeg. An der südlecher Kratermauer existéiert eng Däll, déi op eng dräieck Bucht vum Kraterrand féiert. De Kraterrand ass op der Ostsäit am héchsten a geet do bis op 4000 Meter erop. An der Mëtt vum Kraterbuedem ass en Zentralbierg.
Voltaire
De Voltaire (eigentlech François-Marie Arouet), gebuer den 21. November 1694 zu Paräis an och do gestuerwen den 30. Mee 1778, war e franséische Schrëftsteller a Philosoph aus dem Zäitalter vun de Lumières.
Hien huet wäit iwwer 700 Wierker hannerlooss, dorënner eenzel Texter, awer och Bicher. Ënner senge bekannte Romaner sinn ënner anerem Candide a Zadig besonnesch ervirzehiewen. Donieft huet de Voltaire och nach vill Trauerspiller geschriwwen, wéi zum Beispill Oedipe oder Brutus, an och vereenzelt Kaméidistécker.
Liewen
De François-Marie Arouet ass den 21. November 1694 als dat drëtt Kand vun enger gutt situéierter Famill zu Paräis gebuer. Hien huet seng Schoul am renomméierte Collège Louis-le-Grand gemaach a 1711 ugefaangen Droit ze studéieren. Schonn zu där Zäit huet hie sech allerdéngs éischter fir eng literaresch Carrière intresséiert, woumat säi Papp awer net averstane war.
1715 a 1716 ass hien duerch politesch Schrëfte géint den deemolege Regent Philippe d'Orléans opgefall. De 16. Mee 1717 gouf hie per lettre de cachet verhaft a fir déi éischt Kéier an d'Bastille, de berüchtegte Staatsprisong, bruecht, wou hien 11 Méint laang bliwwen ass. Wéi hien erëm fräikomm ass, huet hien dee Wee ageschloen, deen hien insgeheim scho méi laang envisagéiert hat. Ënner dem Pseudonym Voltaire, en Anagramm vun AROUET L J (le jeune), bei deem wéi am Latäin den U zu engem V an de J zu engem I gëtt), huet hien am November 1718 säin éischt Trauerspill, den Oedipe, opféiere gelooss. Et war en immense Succès, den Auteur gouf souguer als „neie Racine“ gefeiert.
No engem Sträit mam Chevalier de Rohan huet de Voltaire sech de 17. Abrëll 1726 op en Neits an der Bastille erëmfonnt. No engem Mount gouf hie fräigelooss, mä ënner der Konditioun, datt hie fräiwëlleg an den Exil goe géif. Sou war hien zwee Joer an England. Do huet hie séier déi englesch Sprooch geléiert a sech fir déi politesch Innovatioune vum Habeas Corpus an dem Bill of Rights begeeschtert. 1734 si seng Lettres philosophiques oder och Lettres anglaises erauskomm.
Vu 1734 bis 1749 huet de Voltaire zu Cirey an der Champagne bei der Marquise Émilie du Châtelet gewunnt, mat där hie bal bis zu hirem Doud eng Liaisoun hat. Zu Cirey si vill vu senge wichtege Wierker entstanen, sou zum Beispill de Zadig (1747).
No der Madame du Châtelet hirem Doud ass de Voltaire 1750 enger Invitatioun vum Friedrich II. vu Preisen nokomm an huet dräi Joer bei him zu Berlin respektiv Potsdam gelieft. De Kinnek vu Preisen, dee sech selwer als „opgekläerte Monarch“ bezeechent huet, war zanter ville Joren e grousse Bewonnerer vum franséische Philosoph. Lues a lues hu si sech allerdéngs ëmmer manner gutt verstanen, soudatt de Voltaire hie 1753 enttäuscht verlooss a sech zu Ferney, no bei der Schwäizer Grenz, niddergelooss huet. Vun do aus huet hie weider märchenhaft Geschichten a philosophesch Schrëfte verfaasst an e puer Artikelen zur Encyclopédie vum Diderot an dem d'Alembert bäigedroen. Virun allem awer huet hie sech an deene leschte Jore fir d'Gerechtegkeet an d'Toleranz engagéiert, sou am Kontext vun der Affär Calas, wou hie sech och géint d'Folter an de reliéise Fanatismus ausgesprach huet.
Den 30. Mäerz 1778 ass hien erëm zeréck op Paräis komm, wou hien triumphal empfaange gouf. Zwéi Méint duerno ass de Voltaire am Alter vun 83 Joer gestuerwen.
Albert Dupontel
Den Albert Dupontel, gebuer den 11. Januar 1961 zu Saint-Germain-en-Laye, ass e franséische Schauspiller, Dréibuchauteur a Filmregisseur.
Hien huet a Filmer vu bedeitende Regisseure wéi Jacques Rivette, Michel Deville, Jacques Audiard, Jean-Pierre Jeunet a Bertrand Blier matgespillt.
Hunter (Familljennumm)
Hunter ass, am engleschsproochege Raum a ronderëm, e geleefege Familljennumm. E kënnt vum Beruff Jeeër.
Ënner de Leit mat deem Familljennumm sinn:
Viviane (Mario)
D'Viviane ass eng Hex an déi jéngst vun de Schwëstere vum "Däischteren Trio" aus dem Videospill Paper Mario: The Thousand-Year Door.
Ausgesinn
Si huet eng mof Haut a wäiss Hänn. Hire wäiss-gesträifte rosaen Hutt an hir Hoer verstoppen hir Aen.
Perséinlechkeet
D'Viviane leit am Ufank un engem Mannerwäertegkeetskomplex a léisst sech vun hirer grousser Schwëster Marjolène ënnerdrécken. Aus deem Grond krut si d'Iddi fir sech dem Mario unzeschléissen an hir Schwësteren ënnerzekréien. Wärend dem Spill gewënnt si u Selbstvertrauen geet awer net sou wäit fir dem Mario hir Léift fir hien zouzeginn. Zum Schluss vum Spill geet si zréck bei hir Schwësteren.
Extrait
Dësen Extrait ass vum Japaneschen op Lëtzebuergesch iwwersat. Et ass den éischten Dialog an deem de Spiller hir Geschlechtsidentitéit matkritt. <blockquote class="templatequote">
Numm
Hiren Numm an den anere Sprooche vum Spill:
Gerda Taro
D'Gerda Taro mit biergerlechem Numm Gerta Pohorylle, gebuer den 1. August 1910 zu Stuttgart a gestuerwen de 26. Juli 1937 zu El Escorial a Spuenien, war eng däitsch Fotografin an ass nach haut fir hir Biller vum Spuenesche Biergerkrich bekannt.
Op der Charlotteschule zu Stuttgart huet si ënner anerem Franséisch an Englesch geléiert, an do 1927 hiren Ofschloss gemaach. Duerno goung si fir e Joer an e Pensionat bei Lausanne, wou och nach Spuenesch, Stenografie a Schreifmaschinn derbäikoumen.
Am selwechte Joer ass si, no enger Warnung vun engem Frënn, deen an der SS war, op Paräis geflücht.
Do huet si 1934 den ungaresche Fotograf André Friedmann kennegeléiert, mat deem si duerno och zesumme war. Op senge Reesen huet si fir hie gedolmetscht a Bildënnerschrëfte geschriwwen. Iwwer hien an eng Rëtsch aner Fotografen – dorënner den Henri Cartier-Bresson - koum si schliisslech selwer zur Fotografie.
Warscheinlech fir hir Biller zu engem bessere Präis verkafen ze kënnen, huet d'Koppel dunn decidéiert, sech ëmzebenennen. Aus der Gerta Pohorylle gouf d'Gerda Taro an aus dem André Friedmann de Robert Capa.
Am Juli 1936 hu si dunn decidéiert, den Ausbroch vum Spuenesche Biergerkrich ze dokumentéieren.
Sonndes, de 25. Juli 1937, gouf d'Gera Taro vun engem Panzer iwwerrullt a schwéier blesséiert. Si ass e puer Stonnen drop an engem Frontlazarett zu El Escorial gestuerwen.
D'Gerda Taro gouf op hirem 27. Gebuertsdag um Paräisser Kierfecht Père-Lachaise bäigesat.
Imre Schaber: "Gerda TARO Fotoreporterin - Mit Robert Capa im Spanischen Bürgerkrieg - Die Biografie", Jonas-Verlag, Marburg 2013, ISBN 978-3-89445-466-1
Yannick Bellon
D'Yannick Bellon, gebuer als Marie-Annick Bellon de 6. Abrëll 1924 zu Biarritz a gestuerwen den 2. Juni 2019 zu Paräis, war eng franséisch Filmediteurin a -regisseurin.
Gonnehem
Gonnehem ass eng franséisch Gemeng am Departement Pas-de-Calais an der Regioun Hauts-de-France.
Lëscht vun de Presidente vun den USA
An dëser Lëscht vun de Presidente vun den USA stinn all d'Staatscheffe vun der Geschicht vun den USA. Nieft de Persounen déi President vun de Vereenegte Staaten nom Akraafttriede vun der Amerikanescher Verfassung vu 1789 waren, sinn och déi entspriechend Vizepresidente verzeechent.
Am ganzen hu 45 Leit d'Vereenegt Staaten als President vertrueden, dovunner 19 Republikaner, 16 Demokraten, 4 Whigs, 4 Demokratesch-Republikaner, 1 Federalist an 1 Onofhängegen.
8 Presidente si wärend hirer Amtszäit gestuerwen, dovunner 4 duerch Attentater. Nëmmen 1 President ass jeemools zeréckgetrueden.
Dës Lëscht ass en Deel vun de Referenztabellen.
Um Spaweck
נשיא ארצות הברית
La tête contre les murs (Film)
La tête contre les murs ass e franséische Film aus dem Joer 1959 vum Georges Franju nom Roman mam nämmlechten Numm vum Hervé Bazin.
Ëm wat geet et am Film?
De François Gérane ëmmer op der Flucht, bal am Prisong, bal an der Psychiatrie ëmmer mam Kapp géint eng aner Mauer…
Christoph Sietzen
De Christoph Sietzen, gebuer den 11. September 1992 zu Salzburg, Éisträich, ass e lëtzebuergesche Marimbaspiller. Zanter 2014 ass hien Dozent fir Marimba a Perkussioun op der Universität für Musik und darstellende Kunst zu Wien.
Carrière
De Christoph Sietzen huet scho mat zwielef Joer säin éischte Concert op de Salzburger Festspiller gespillt. Mat 22 Joer huet hien ugefaangen, op der Universität für Musik und darstellende Kunst Wien z'ënnerriichten. Am Abrëll 2015 gouf hie fir seng besonnesch Leeschtunge vum ueweréisträichesche Landeshauptmann Josef Pühringer ausgezeechent, ausserdeem ass hie Laureat vum internationale Museksconcours vun der ARD a Rising Star vun der European Concert Hall Organisation (ECHO).
De Christoph Sietzen ass Endorser vum hollänneschen Instrumentebauer Adams Musical Instrument. De Komponist Alexander Müllenbach (Lëtzebuerg/Éisträich) huet him e Wierk gewidmet.
Philippe Bechtold
De Philippe Bechtold, gebuer den 18. Mäerz 1995, ass e lëtzebuergeschen Äishockeyspiller op der Verdeedeger-Positioun. ,
(90) Antiope
Den (90) Antiope ass en Asteroid vun der baussenzeger Haaptceinture.
Den Himmelskierper gouf no der Amazon Antiope aus der griichescher Mythologie, genannt.
Lëscht vun de Gemengen am Departement Loir-et-Cher
Dëst ass d'Lëscht vun den 267 Gemengen am Departement Loir-et-Cher.
Paternoster
E Paternoster ass e Lift dee permanent a Beweegung ass. De System besteet aus Kabinnen déi hannereen un zwou Ketten hänken. D'Kabinne sinn no vir op, sou datt d'Leit iwwerdeems wou d'Kabinn erop- oder eroffiert kënnen draklammen.
Martignat
Martignat ass eng franséisch Gemeng am Departement Ain an der Regioun Auvergne-Rhône-Alpes.
Sherman Hemsley
De Sherman Alexander Hemsley, gebuer den 1. Februar 1938 zu Philadelphia am Bundesstaat Pennsylvania a gestuerwen de 24. Juli 2012 zu El Paso am Bundesstaat Texas, war en US-amerikanesche Filmschauspiller a Komiker ,.
Den Hemsley gouf mat Rollen an den Televisiounsserien All in the Family, Amen, am Film Love at First Bite (1979) an an anere Produktioune bekannt. Hie gouf ausser als Theaterschauspiller mat der Roll als Gitlow am Broadway-Musical Purlie (1970) bekannt.
Hie gouf fir e Primetime Emmy (1984), e Golden Globe (1985) a fir e CableACE (1995) nominéiert.
Bauer
Bauer ass een am däitschsproochege Raum (a ronderëm) geleefege Familljennumm. E kënnt vum Beruff Bauer.
Ënner de Leit mat deem Familljennumm sinn:
Konkav
Konkav (vum lat. concavus‚ „ausgehielegt“, „bannen ausgebucht“) bezeechent:
Mathematik:
Woippy
Woippy (op Lëtzebuergesch: Weppech ; de: Wappingen) ass eng franséisch Gemeng am Museldepartement an der Regioun Grand Est.
D'Rangéiergare vu Woippy ass déi gréisst Rangéiergare a Frankräich.
Nicolas-Joseph Dehesselle
Den Nicolas-Joseph Dehesselle, gebuer de 4. Juli 1789 zu Charneux a gestuerwen zu Namouer de 15. August 1865 war e belsche Bëschof.
Vum 1. Februar 1836 bis zu sengem Doud war hie Bëschof vun Namouer, an domat och zäitweis vu Lëtzebuerg, dat vum 8. August 1823 bis den 2. Juni 1840 zum Bistum Namouer gehéiert huet.
Vun 1833 un hat d'Stad Lëtzebuerg, déi no der belscher Revolutioun als eenzeg dem hollännesche Kinnek Wëllem I. trei bliwwe war, eng eegestänneg kierchlech Verwaltung, mat dem Abbé Johann Theodor Van der Noot (1769-1843) als Apostolesche Vikar un der Spëtz.
Grosrouvres
Grosrouvres ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine.
Nazca-Linnen
D'Nazca-Linne sinn eng Rëtsch antik Geoglyphen an der Nazca-Wüst, am südleche Peru. D'Nazca-Wüst ass en dréchenen Héichplateau vun enger Längt vu ronn 80 km tëscht de Stied Nazca a Palpa. Et gëtt ugeholl, datt d'Zeechnungen ongeféier tëscht 500 v. Chr. a 500 n. Chr. entstane sinn. Si sinn zimmlech komplex: Honnerte sinn einfach schnouerriicht Linnen oder geometresch Figuren; iwwer 70 sinn zoomorph Representatioune vun Déieren, wéi Vigel, Fësch, Lamaen, Jaguaren oder Afen; verschiddener hunn och mënschlech Zich. Aner Zeechnungen hunn d'Form vu Planzen (Beem oder Blummen).
D'Zeechnunge sinn doduerch entstanen, datt déi roudelzeg Kiselsteng eng 15 cm déif vum Buedem ewechgeholl goufen, sou datt dee méi helle Buedem ënnendrënner zum Virschäin koum. Déi gréisst Figure sinn eng 300 Meter laang. Bis ewell konnt weeder vun Archeologen, Anthropologen nach Ethnologen eendeiteg bestëmmt ginn, wat déi Zeechnunge bezwecke sollten, oder fir wat se gutt waren. Et gëtt meeschtens ugeholl, dass s'eng reliéis Bedeitung haten. Aner Theese gi vun astronomesche Repèren iwwer Fruchtbarkeetsriten, bis hin zu Kommunikatiounsversich mat Ausserierdeschen.
Et kann een d'Zeechnunge vun den Hiwwele ronderëm gesinn (an net nëmmen, wéi heiansdo behaapt,aus der Loft).
Si goufen 1994 vun der UNESCO als Kultur-Weltierwen ausgeruff.
Federalismus
De Federalismus ass en Organisatiounsprinzip vun engem Land, bei deem eenzel Glidderstaaten eng gewëssen Autonomie hunn. Beispiller fir sou federal organiséiert Staate sinn d'Belsch, Däitschland, d'Schwäiz, Russland, d'USA, Brasilien, Mexiko, Indien asw. Meeschtens ass de Federalismus historesch bedéngt an ass d'Konsequenz vum Zesummeschloss vun e puer verschiddene Vëlker, quasi staatlechen Entitéiten oder sproochleche Communautéiten. En erméiglecht den Zesummeschloss vu méi klenge Staaten zu engem groussen, ouni datt d'Populatioun dobäi riskéiere géif hir Identitéit ze verléieren oder kee regionaalt Matsproocherecht méi ze hunn.
Federalismus an der Belsch
D'Belsch ass ee Spezialfall vum Federalismus, éischtens, well se 1830 als Eenheetsstaat geschafe gouf, an eréischt géint Enn vum 20. Joerhonner, no enger Rëtsch vu Staatsreformen, 1994 zu engem federale Staat ëmgebaut gouf; an zweetens, well d'Land net a kloer definéiert Glidder ënnerdeelt ass, mä well déi sech jee no Zoustännegkeetsberäich iwwerschneiden. D'Land ass souwuel a Regioune wéi och a Communautéiten agedeelt.
Communautéiten
Den historesche But vun der Andeelung a Communautéiten, ass d'Ofgliddere vum Staat a seng sproochlech a kulturell Gebidder. Dofir gëtt et déi Franséisch, déi flammännesch an déi Däitschsproocheg Communautéit. D'Zoustännegkeetsberäicher vun de Communautéite belafe sech deemno och haaptsächlech op d'Kultur, d'Educatioun sou wéi sozial a persounebezunnen Ugeleeënheete wéi Jugendschutz oder Familljebäihëllefen.
Regiounen
D'Belsch deelt sech sou nieft den dräi Communautéiten an déi dräi Regiounen an:
D'Zoustännegkeetsberäicher vun de Regioune sinn d'Ekonomie, Aarbechtsplazen, ëffentlechen Déngscht, awer och z. B. Energieversuergung oder Waasserbau. Ausserdeem iwwerwaachen d'Regiounen d'Provënzen, d'Gemengen an d'Intercommunalen.
Federalismus an Däitschland
Däitschland ass haut a 16 sougenannt Bundeslänner agedeelt. Sonnerfäll sinn dobäi d'Bundeslänner Hamburg, Bremen a Berlin, déi Bundesland a Landeshaaptstad gläichzäiteg sinn. Mat der Constitutioun vun der Bundesrepublik Däitschland vum 23. Mee 1949, ënnerläit de Federalismus an Däitschland der Éiwegkeetsgarantie.
Victor Delcourt
De Victor Delcourt, gebuer den 28. Januar 1919 zu Käerch, a gestuerwen den 20. November 1994 an der Stad Lëtzebuerg, war en Auteur vu literaresche Wierker an däitscher Sprooch. Hie war bis 1980 Direkter vun der Fédération des commerçants.
Ham-en-Artois
Ham-en-Artois ass eng franséisch Gemeng am Departement Pas-de-Calais an der Regioun Hauts-de-France.
Traité vu Versailles
De Friddenstraité (oder -vertrag) vu Versailles (dacks einfach Versailler Vertrag oder Versailler Traité, respektiv Traité oder Vertrag vu Versailles), ass en internationalen Traité, deen op der Paräisser Friddenskonferenz vun 1919 am Schlass vu Versailles vun de Länner vun der Triple Entente an hiren Alliéierte bis Mee 1919 ausgehandelt gouf. Mat senger Ënnerschrëft goung den Éischte Weltkrich vëlkerrechtlech op en Enn. Gläichzäiteg gouf domat de Vëlkerbond (Société des Nations) gegrënnt.
Den 11. November 1918 war mat der Armistice vu Compiègne zwar d'Enn vun de Kämpf am Éischte Weltkrich agelaut ginn, mee net dat vum Krichszoustand. Déi däitsch Delegatioun huet bei de Verhandlungen net dierfen dobäi sinn, a konnt eréischt zum Schluss, wéi den Text praktesch fäerdeg war, Commentairë maachen, vun deenen der vereenzelt ugeholl goufen.
Victor Delcourt
Säi Liewen
No der Primärschoul zu Käerch an de Secondairesstudien am Stater Kolléisch, huet de Victor Delcourt sech an d'Cours supérieurs ageschriwwen. De Krich huet awer säin Dram vu literaresche Studien zerstéiert, an hien huet bei der Allgemeinen Ortskrankenkasse an der Stad eng éischt Aarbechtsplaz fonnt.
Traité vu Versailles
Am Traité gouf festgestallt, datt Däitschland a seng Alliéiert als eenzeg Schold um Ausbroch vum Éischte Weltkrich gewiescht wieren. Et gouf dofir dozou verplicht, Oftrennunge vu sengem Territoire z'acceptéieren, sou wéi och d'Bezuele vu Kompensatiounen ("Reparatiounen") a seng Arméi ofzerëschten, d.h. ze reduzéieren. Däitschland huet dat, no engem Ultimatum, ënner Protest den 28. Juni 1919 am Spigelsall vu Versailles ënnerschriwwen.
Victor Delcourt
Säi Liewen
Kuerz no der Liberatioun ass de Victor Delcourt Journalist ginn, an huet d'Wochenzäitschrëft Das Familienblatt matgegrënnt. An deem Blat, dat eigentlech méi Auslandsbeiträg wéi lëtzebuergesch Produktioune publizéiert huet, war hie Chefredakter.
Traité vu Versailles
Den Traité ass den 10. Januar 1920 a Kraaft getrueden. An Däitschland huet eng Majoritéit vun de Leit, wéinst der Aart a Weis, wéi en zustane koum, ma och wéinst de Fuerderungen, déi hinnen ze staark virkoumen, als illegitim an als Humiliatioun emfonnt. Dat hat direkt Reperkussiounen op d'Politik an Däitschland wärend der Weimarer Republik an der Zäit vum Nationalsozialismus.
Victor Delcourt
Säi Liewen
1964 ass de Victor Delcourt dunn an den Déngscht vun der Fédération des commerçants agetratt, a lues a lues huet hie sech bis op d'Direkteschplaz eropgeschafft. 1980 ass hien an d'Pensioun gaangen.
Vun deem Datum u konnt de Victor Delcourt, dee schonn ëmmer vill geschriwwen hat, sech voll a ganz senger eigentlecher Vokatioun higinn: der Literatur. Hien huet Rezensiounen (net wäit vun 1200 a 55 Joer) a "Schmunzelgeschichten" publizéiert, awer och literaturgeschichtlech Artikelen oder Bicher an eege Wierker: Gedichter, Liewenserënnerungen, Romaner, Erzielungen, Essaien, asw., am Ganze 36 Bänn, haaptsächlech Poesie. Seng Gedichtbänn si bal all an Däitschland oder an Éisträich erauskomm. Dat, an och d'Tatsaach, datt hien net direkt aktiv um kulturelle Liewe vu Lëtzebuerg deelgeholl huet, erkläert firwat hien a senger Heemecht relativ onbekannt bliwwen ass. Seng Gedichter, déi ëmmer an enger gewësser Traditioun bleiwen, onofhängeg vun der momentaner Moud, huet hie reegelméisseg op de Poesiedeeg zu Regensburg virgedroen. 1984 ass him do den Autorenpreis vun der Regensburger Schriftstellergruppe International iwwerreecht ginn.
Traité vu Versailles
Den Traité gouf vu follgende Länner ënnerschriwwen: Vereenegt Staate vun Amerika(USA), Vereenegt Kinnekräich, Frankräich, Italien, Japan, Dätschland, souwéi der Belsch, Bolivien, Brasilien, Kuba, Ecuador, Griicheland, Guatemala, Haiti, Hedschas, Honduras, Liberia, Nicaragua, Panama, Peru, Polen, Portugal, Rumänien, Kinnekräich vun de Serben, Kroaten a Sloweenen, Siam, der Tschechoslowakei an Uruguay. China, dat 1917 op der Säit vun Däitschland an de Krich agetruede war, huet den Traité net ënnerschriwwen. D'Sowjetunioun, déi no der Oktoberrevolutioun Russland ersat huet, war net derbäi.
De Kongress vun de Vereenegte Staaten huet 1920 refuséiert den Traité ze ratifizéieren. D'USA goufen dann och net Member vum Vëlkerbond an hunn 1921 e separate Fridde mat Däitschland geschloss, de Berliner Vertrag.
Däitschland huet missen eng ganz Rëtsch Territoiren oftrieden: Nordschleswig un Dänemark, d'Provënze Westpreußen (ausser Danzig, dat ënner Mandat vum Vëlkerbond koum) a Posen a soss nach Géigenden a Schlesien un déi nei Zweet Polnesch Republik, an d'Hultschiner Ländchen un déi nei gegrënnt Tschechoslowakei. Am Weste goung Elsass-Loutrengen nees u Frankräich, an d'Belsch krut d'Géigend ëm Eupen-Malmedy (Cantons de l'Est inklusiv Neutral-Moresnet). Am ganzeen huet Däitschland 13 % vu sengem Territoire an 10 % vu senger Populatioun verluer. Weiderhi goufen all déi däitsch Kolonien ënner d'Opsiicht vum Vëlkerbond gestallt, dee s'als Mandatsgebitter un déi Länner, déi gewonnen haten an drun intresséiert waren, viruginn huet.
Soteg
Si gouf de 5. Februar 1974 als Société de Transport de Gaz gegrënnt an huet 1999 dee méi kuerzen Numm "Soteg" ugeholl.
Am Ufank huet war si Gasfournisseur zu Lëtzebuerg, méi spéit och a Frankräich. Si huet am Laf vun der Zäit och Stroumversuergung huet an hir Aktivitéiten opgeholl.
2009 (?) huet Soteg 97% vun der Saar Ferngas AG an 83 % vun der Cegedel SA iwwerholl (a spéider déi reschtlech 17% opkaf.
Déi nei Entreprise gouf an Enovos International SA ëmgenannt, d'Mammegesellschaft vun Enovos Luxembourg, Enovos Deutschland an der Creos Luxembourg (déi d'Transportnetz bedreift).
Tschechoslowakei
D'Tschechoslowakei (tschechesch: Československo, Slowakesch: Česko-Slovensko) war e Land a Mëtteleuropa, dat tëscht dem 28. Oktober 1918 an dem 31. Dezember 1992 bestanen huet.
Si bestoung aus de Landesdeeler Béimen, Mieren, Schlesien, der Slowakei an, bis 1946/48, der Karpatenukrain. Si ass 1918 entstanen, wéi Éisträich-Ungarn auserneegebrach ass, an huet sech opgeléist, wéi d'Tschechesch Republik an d'Slowakei den 1. Januar 1993 eegestänneg Staate goufen.
Vun 1939 bis 1945 war et vun Nazi-Däitschland annektéiert ginn. Offiziell housch et am Ufank Tschechoslowakesch Republik (Československá republika), dunn, nodeems dem Münchener Ofkommes no, Deeler un Däitschland, resp. Ungarn hu missen ofgetruede ginn, vun 1938 bis 1939 Tschecho-Slowakesch Republik (Č-SR).
1945 gouf deen ursprénglechen Numm nees agefouert, ier en 1960 an Tschechoslowakesch Sozialistesch Republik (Československá socialistická republika, kuerz: ČSSR) ëmbenannt gouf, a vun 1990 bis 1992 housch et Tschechesch a Slowakesch Federativ Republik (tsch. Československá federativní republika respektiv sl. Česko-Slovenská federatívna republika, kuerz: ČSFR).
Vun de spéiden 1940er Jore bis 1989 war d'Tschechoslowakei en no sowjeteschem Virbild an ënner sowjetescher Kontroll gefouerte Staat, wou d'Kommunistesch Partei als Eenzeg d'Soen hat. Militäresch huet se zum Ostblock, ekonomesch zum Comecon gehéiert. 1968 koum et zum sougenannte Prager Fréijoer, wéi d'Regierung sech vu Moskau emanzipéieren an e manner autoritäre Regimm aféiere wollt. Déi Bestriewunge goufen awer den 20. August duerch eng militäresch Interventioun vun den anere Warschauer Pakt-Staaten ermëlzt, an et huet weider 21 Joer gedauert, bis d'Vollek duerch déi sougenannte Samette Revolutioun de Regimm zum Récktrëtt gezwongen huet an et zu engem pluralisteschen an demokratesche System koum.
Arnold Schaack
Den Arnold Schaack gebuer den 20. Mäerz 1912 zu Miersch, an och do gestuerwen de 4. Mäerz 1991, war e lëtzebuergesche professionelle Vëlossportler.
Hie war Profi am Joer 1935 an ass an der Ekipp Gillen Cycles gefuer.
Maillat
Maillat ass eng franséisch Gemeng am Departement Ain an der Regioun Auvergne-Rhône-Alpes.
Boustroff
Boustroff ass eng franséisch Gemeng am Museldepartement an der Regioun Grand Est.
Fossé (Loir-et-Cher)
Fossé ass eng franséisch Gemeng am Departement Loir-et-Cher an der Regioun Centre-Val de Loire.
Park Café
Park Café war eng lëtzebuergesch Popgrupp, déi 1986 vum Gast Waltzing ënner dem Numm Parc Café gegrënnt ginn ass. D'Haaptzil dovu war, senger Fra Maggie Parke et z'erméiglechen, hir Kreativitéit voll z'entfalen. Déi aner Museker am Grupp, ausser dem Maggy, waren am Ufank déi selwecht wéi am Grupp Atmosphere, awer de Musekstil war e ganz anere wéi bei Atmosphere. D'Grupp ass op verschiddene Concerten och nach mat zousätzleche Museker opgetrueden, dorënner och d'Marion Welter.
Den 20. Juni 1987 war um Glacis e groussen internationalen Open-Air-Concert ënner dem Motto "L'Europe en musique", organiséiert vun der lëtzebuergescher Regierung, der	EG an der CLT. Park Café huet dobäi Lëtzebuerg vertrueden an hat e groussen Erfolleg bei zirka 20 000 Leit am Publikum. Duerch dësen Optrëtt krute se e Kontrakt bei der Firma BMG.
1989 sinn et e puer Ëmbesetzungen an der Grupp ginn. Den Numm vun der Grupp ass vu Parc Café op Park Café geännert ginn.
Si huet Lëtzebuerg 1989 um Eurovision Song Contest zu Lausanne an der Schwäiz vertrueden. Mat dem Lidd "Monsieur" ass si dobäi op déi 20. (drëttlescht) Plaz komm.
Quadrant
Mat Quadrant bezeechent een:
Park Café
1990 hunn nees 3 Leit d'Grupp verlooss. Et blouf en haarde Kär mat Maggy Parke, Gast Waltzing, Rom Heck a Rainer Kind am Grupp, déi aner Museker ware fir all Aktivitéit austauschbar.
1992 gouf déi lescht CD opgeholl an hat groussen Erfolleg. Trotzdeem gouf et vun 1993 u keen Optrëtt méi. D'Ursaach war Zäitmangel wéinst anere musikaleschen Aktivitéite vum Gast Waltzing a Maggy Parke.
Konvex
Konvex (vum lat convexus‚ „gekrëmmt“, „no bausse gekrëmmt“) bezeechent:
Farmer
Farmer ass een am engleschsproochege Raum (a ronderëm) geleefege Familljennumm. E kënnt vum Beruff Bauer.
Ënner de Leit mat deem Familljennumm sinn:
Konvex
Mathematik:
Schultz
Ënner de Leit mat deem Familljennumm sinn:
(91) Aegina
Den (91) Aegina ass en Asteroid vun der Haaptceinture.
Den Objet gouf de 4. November 1866 vum franséischen Astronom Édouard Jean-Marie Stephan entdeckt.
Den Asteroid gouf no der Nymph Aigina aus der griichescher Mythologie genannt.
Zousazschëld Modell 3
De Modell 3 ass en Zousazschëld aus dem Lëtzebuerger Code de la Route dat ugëtt, datt d'Schëld ënner deem et hänkt nëmmen op engem bestëmmten Deel vun der Strooss gëllt. Et gëttt verschidden Ënnerkategorië vum Modell 3:
Originaltext aus dem Code de la Route:
Les sous-catégories du modèle 3 indiquent que le signal qu'elles complètent est applicable sur un tronçon déterminé de la voie publique.
Combres-sous-les-Côtes
Combres-sous-les-Côtes ass eng franséisch Uertschaft a Gemeng am Departement Meuse an der Regioun Grand Est.
D'Uertschaft läit am Parc naturel régional de Lorraine.
Police (Lëtzebuerg)
Duerch d'Gesetz vum 31. Mee 1999 goufen d'Gendarmerie grand-ducale an d'Police zur Police grand-ducale zesummegeluecht.
Codenumm Melusina
Codenumm Melusina ass eng Kriminalerzielung op Lëtzebuergesch vun de lëtzebuergeschen Auteuren Annemarie Kohn a Pierre Heinen, déi 2013 bei Éditions Schortgen erauskoum.
Orang-Utanen
D'Orang-Utanen (Pongo) sinn eng Gattung vu Primaten bannent der Famill vun de Mënschenafen (Hominidae). Si ënnerscheede sech vun anere Mënschenafe wéinst hirem routbronge Pelz a wéinst hirem Kierperbau, dee méi un e Liewen an de Beem ugepasst ass.
Codenumm Melusina
Ëm wat geet et an der Erzielung?
D'Geschicht vun de Bommenattentater 1984-86 ass ee Kriminalfall an dofir ass dës Erzielung a Form vun enger Dokumentatioun mat fiktive Personnagen an Detailer.
Orang-Utanen
Si liewen op de südostasiateschen Insele Sumatra a Borneo. D'Orang-Utane ginn an dräi Aarten ënnerdeelt: de Borneo-Orang-Utan (Pongo pygmaeus), de Sumatra-Orang-Utan (Pongo abelii) an den nei entdeckten Tapanuli-Orang-Utan (Pongo tapanuliensis).
Charakteristiken
Orang-Utanen gi vu Kapp bis Hënner 1,25 bis 1,5 Meter grouss. D'Männercher si mat 50 bis 90 Kilogramm bal duebel esou schwéier wéi d'Weibercher, déi 30 bis 50 Kilogramm weien. D'Fell ass donkelrout bis roudelzeg-brong, woubäi d'Faarf bei den Déieren op Sumatra méi hell ass.
Codenumm Melusina
Personnagen
D'Personnagen hunn alleguer Codenimm: Melusina, Siggy, Dicks a Reenert. Bei deenen dräi éischte schéngt et sech ëm Gendaarmen ze handelen, beim Reenert, dem 'Ingenieur', ass dat net sou sécher.
Louvigny (Pyrénées-Atlantiques)
Louvigny ass eng franséisch Uertschaft a Gemeng am Departement Pyrénées-Atlantiques, an der Regioun Nei-Aquitaine.
Orang-Utanen
Charakteristiken
D'Äerm an d'Been si staarkt op eng Liewensweis an de Beem spezialisiéert: D'Äerm si ganz laang a staark, a kënnen eng Spanwäit vu bis zu 2,25 Meter hunn. D'Hänn si kropfërmeg a laanggestreckt. D'Bee si relativ kuerz a kënnen no banne gebéit ginn, wat d'Kloteren erop op Beem méi einfach mécht. D'déck Zéif ass kleng an zimmlech ënnen, déi aner Zéiwe si verhältnesméisseg laang a gebéit, sou wéi bei den Hänn.
Codenumm Melusina
Personnagen
Déi véier kréien hir Uerdere vum 'Mann um Telefon'. Dat soll ee vu ganz uewe sinn.
Orang-Utanen
Verbreedung an Habitat
D'Orang-Utane komme just op den Insele Borneo a Sumatra vor. Op Sumatra liewen s'an de nordwestleche Regiounen an deelweis laanscht d'Westküst, op Borneo haaptsächlech an de südlechen an ëstliche Géigenden.
Canton de Dormans-Paysages de Champagne
De Canton de Dormans-Paysages de Champagne ass eng franséisch administrativ Andeelung an den Arrondissementer Épernay a Reims an der Marne an der Regioun Grand Est, déi mat engem Dekret vum 21. Februar 2014 gegrënnt gouf.
Brulange
Brulange ass eng franséisch Gemeng am Museldepartement an der Regioun Grand Est.
Canton de Dormans-Paysages de Champagne
Den Haaptuert ass Dormans.
(225088) Gonggong
Den 225088 Gonggong (2007 OR10; Symbol: ) ass e groussen transneptuneschen Objet, deen als SDO oder als RKBO anzeklasséieren ass. E gëtt vun engem Mound mam Numm Xiangliu ëmkreest.
Benennung
Den Asteroid gouf de 17. Juli 2007 vun engem Astronomenteam am California Institute of Technology zu Pasadena entdeckt. D'Entdeckung war am Kader vun enger Sich no neien Objeten an der Regioun vum Sedna als Deel vun der Dokteraarbecht vum Meg E. Schwamb, deen zu där Zäit Akademiestudent beim Mike Brown war, erfollegt. De Brown huet dem Asteroid de Spëtznumm "Snow White" (Schnéiwittchen) wéinst senger (ugehollener) wäisser Faarf ginn, well no senger Meenung den Objet zimmlech hell misst sinn, datt säin Team hie fonnt huet. Allerdéngs huet sech erausgestallt, datt den Asteroid eng staark roudelzeg Uewerfläch huet, wouduerch den Numm net méi gepasst huet. Gonggong war déi siwent vun engem groussen TNO a warscheinlechen Zwergplanéitkandidat vum Astronomenteam ëm de Mike Brown, déi schonn de Quaoar, de (2002), Sedna (2003), den Haumea an den Orcus (2004), souwéi de Makemake an den Eris (2005) entdeckt haten.
D'Entdeckung gouf offiziell de 7. Januar 2009 bekannt gemaach. Am August 2011 huet de Brown am Internet matgedeelt, datt hie genuch Informatiounen iwwer den Asteroid huet, fir datt en Numm ka kréien. Duerch d'Entdeckung vu Waasseräis an der Méiglechkeet vu Methan ass den Objet interessant fir weider Fuerschungen.
Ëmlafbunn
Gonggong ëmkreest d'Sonn op enger prograder, héichgradeg elliptescher Ëmlafbunn tëscht 4.987.547.000 km (33,339 AE) a 15.044.202.000 km (100,564 AE) Ofstand zu där hirem Zentrum. D'Bunnexzentrizitéit ass 0,502, d'Bunn steet 30,811° schréi zur Ekliptik.
Louvigny (Pyrénées-Atlantiques)
Louvigny läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
(225088) Gonggong
Ëmlafbunn
D'Ëmlafzäit ass 547,84 Joer oder 200.098 Deeg, 22 Stonnen, 30 Minutten an 26.6 Sekonnen. Si ass vergläichbar mat der Ënlafzäit vum Zwergplanéit Eris (560,9 Joer).
Codenumm Melusina
Soss
De Personnage Melusina ass den Ech-Erzieler vum Codenumm Melusina. D'Geschicht ass net vill méi, wéi eng chronologesch Schilderung vun den Attentater aus der Perspektiv vun de fiktiven Täter. Dat ass déi eenzeg Originalitéit vun der Erzielung.
(225088) Gonggong
Bunnresonanz
D'Deep Ecliptic Survey weist d'Ëmlafbunn an enger 10:3-Resonanz mam Neptun, déi allerdéngs bis elo nach net onofhängeg geséchert ass; et kéint sech och ëm eng No-Resonanz handelen. An éischt Fall wier Gonggong domat en Resonante KBO (RKBO). De Minor Planet Center klassifizéiert den Asteroid dogéint als Scattered disk object (SDO), wouduerch och déi eendeiteg Glidderung ausbleift.
Distanz
1856 hat de Gonggong säi Perihel. De 24. August 2012 war den Asteroid an Oppositiounspostioun a 85,635 AE vun der Sonn ewech. Domat ass hien nom Eris (97 AE) an dem Sedna (87 AE) den drëttwäitste groussen Objet am Sonnesystem. 2013 iwwertrëfft hien an der Distanz de Sedna, 2045 souguer Sedna an Eris an ass domat deen Objet, deen am wäitsten ewech ass. Säin Aphel huet de Gonggong am Joer 2130. Am Ament steet den Objet vun der Äerd aus gesinn ongeféier an der Richtung vum Galakteschen Zentrum.
Gréisst
Et geet ee vun engem Duerchmiesser vun 1280 km aus, wouduerch Gonggong am Sonnesystem no Gréisst déi 26. Plaz anhëllt. Hie wier domat eppes méi grouss wéi de Plutomound Charon (1212 km) an eppes méi kleng wéi d'Zwergplanéiten Eris, Haumea a Makemake (all ëm 1400). Well Gonggong bis elo nach net genee vermooss konnt ginn, bleift allerdéngs nach eng Onsécherheet bestoen. D'Date reeche bis elo vun 875 bis 1420 km Duerchmiesser, trotzdeem misst Gonggong, ausgoend vun der absolutter Hellegkeet vun 1,9m (Visuell Magnitude 21,3m) an enger Albedo vun 0,185, eng maximal Ausdeenung vun ongeféier 1200 km hunn.
Uewerfläch
Spektral Ënnersich weisen op Iwwerflëss vu Waasseräis hin, weiderhin weise spektral Spueren op Methan hin, déi sech a Form vun enger dënner Schicht gefruerenem Methan vu staark roudelzeger Faarf iwwer den Äismantel zitt. Déi rout Uewerfläch mécht e staarke Kontrast zum ville Waasseräis. An dëser Zesummesetzung weist Gonggong Änlechkeet mat där vum Quaoar op.
Trotz senger ufänglech héich ugehollener Hellegkeet ass de Gonggong de fënnefthellsten transneptuneschen Objet an ass mat 1,9m eppes méi donkel wéi de Sedna (1,6m) an eppes méi hell wéi den Orcus (2,3m).
Fuerschung
No senger huet sech Gonggong op Fotoe bis an d'Joer 1985 zeréck datéiere gelooss a sou seng Ëmlafbunn berechne gelooss. Zanterhier ass den Asteroid duerch verschidden Teleskope wéi den Hubble- an de Kepler-Weltraumteleskop an och vun äerdgebonnen Teleskope wéi de Keck- an de Palomar-Observatoire observéiert ginn. (Stand Sept. 2012).
Brigade mobile vun der Gendarmerie
D'Brigade mobile vun der Gendarmerie (BMG) war déi Unitéit an der Gendarmerie grand-ducale déi ausgebilt an zoustänneg war fir besonnesch geféierlech Asätz, wéi zum Beispill Befreiung vu Geiselen, Vehaftung vu méi geféierleche Verdächtegen, asw. Si gouf 1979 gegrënnt.
Am Kader vun der Fusioun vu Police (Lëtzebuerg) a Gendarmerie grand-ducale ass och d'Brigade mobile mat hirem Pendant an der Police, dem Groupe d'intervention de la police an der Unité spéciale de la police opgaangen.
Orang-Utanen
Verbreedung an Habitat
Hire Liwensraum sinn déi tropesch Reebëscher, op enger Héicht vun 0 bis 1500 Meter. Si sinn dacks a suppege Géigenden oder no bei Flëss ze fannen. Och an den Dipterocarpaceen-Bëscher kommen se vir.
Alexandre Rodenbourg
Den Alexandre Rodenbourg huet seng international Sportscarrière 2011 ugefaangen. Hien huet a senger Carrière fir de Basket Esch an de BBC Sparta Bartreng gespillt. 2-mol (2011 an 2014) war hien am Lëtzebuerger Kader vun der EuroBasket-Qualifikatioun.
Roger Hanin
De Roger Hanin war mat der Filmproduzentin Christine Gouze-Rénal bestuet.